IMISLab/GreekWikipedia huggingface dataset:
Ντούσαν Μιτόσεβιτς

Ο Ντούσαν Μιτόσεβιτς (σέρβικα: Душан Митошевић, 17 Δεκεμβρίου 1949 - 1 Ιανουαρίου 2018) ήταν Σέρβος ποδοσφαιριστής καθώς και προπονητής ποδοσφαίρου. Κατά τη διάρκεια της αγωνιστικής του καριέρας αγωνίσθηκε στη θέση του κεντρικού επιθετικού, αναδεικνυόμενος σε σπουδαίο σκόρερ. Έχει κατακτήσει συνολικά 9 τίτλους σαν προπονητής, ενώ τέσσερις συνεχόμενες φορές έχει αναδειχθεί καλύτερος προπονητής της χρονιάς. Όλες οι διακρίσεις του αποκτήθηκαν στο Κυπριακό Πρωτάθλημα. Το 1998 κατέκτησε το νταμπλ με το σύλλογο της Ανόρθωσης. Απεβίωσε στις 1 Ιανουαρίου 2018 από καρκίνο.

 ο Μιτόσεβιτς γεννήθηκε στις 17 Δεκεμβρίου του 1949 στο χωριό Žitište της πρώην ενιαίας Γιουγκοσλαβίας. Έπαιξε κατά σειρά σε Mladi Radnik (1967-1970), FK Smederevo (1970-1975, 96 συμμετοχές-42 γκολ), Ραντνίσκι Νις (1975-1981, 142 συμμετοχές-48 γκολ), Nimes Olympique (1981-1982, 18-3), Ραντνίσκι Νις (1982-1983, 57-28) και στον Ηρακλή Θεσσαλονίκης (1983-1984, 26-7). Εργάσθηκε στους συλλόγους FK IM Rakovica (1986-1988), FK Smederevo (1988-1990), Jasterbac Nis (1990-1991), FK Rad (1991-1993), Αναγέννηση Γιαννιτσών (1993-1994) ,στον Ηρακλή Θεσσαλονίκης (1994-1996), στην Ανόρθωση Famagusta (1996-2001), στην ΑΕΚ Λάρνακας (2001-2002), στον Απόλλωνα Λεμεσού (2002-2003), στη FK Zemun (2003-2004), στον Πανσερραϊκό (2004-2006), στην κυπριακή ΑΠΟΠ Πέγειας Κινύρας (2007), στην Αναγέννηση Καρδίτσας (2008-2009), στον Ερμή Αραδίππου (2009-2010), στον Άρη Λεμεσού και στον Πιερικό (2012-2013). 4 φορές βραβεύθηκε σαν "προπονητής της χρονιάς" (1997-2000) 4 Πρωταθλήματα Α΄κατηγορίας ΚΟΠ (1997-2000) 1 Πρωτάθλημα Β΄κατηγορίας (2011) 1 Κύπελλο ΚΟΠ (1998) 3 Σούπερ Καπ ΚΟΠ (1998-2000) Διεθνής αθλητική ιστοσελίδα
Λάκι Τζόουνς

Ο Λούσιους «Λάκι» Τζόουνς (Lucious "Lucky" Jones, γενν. 22 Απριλίου 1993) είναι Αμερικανός επαγγελματίας καλαθοσφαιριστής, ο οποίος αγωνίζεται ως σούτινγκ γκαρντ/σμολ φόργουορντ για την Καουχαγιόκι Κάρχου.

 Ο Τζόουνς έπαιξε κολεγιακή καλαθοσφαίριση στο Ρόμπερτ Μόρις από το 2011 έως το 2015. Κατά της διάρκεια της τελευταίας του χρονιάς, είχε κατά μέσο όρο 14,3 πόντους, 5,9 ριμπάουντ και 1,4 ασίστ ανά αγώνα. Μετά την ολοκλήρωση της κολεγιακής σταδιοδρομία του, ο Τζόουνς δεν επιλέχθηκε στο NBA Ντραφτ του 2015. Στις 7 Ιουλίου 2015, εντάχθηκε στη Λιέζ Μπασκέτ του Πρωταθλήματος Βελγίου. Είχε κατά μέσο όρο 14,3 πόντους, 5,2 ριμπάουντ και 1,5 ασίστ ανά αγώνα, σε 31 αγώνες πρωταθλήματος. Την επόμενη σεζόν, υπέγραψε με τη Γερ-Τουλόν του Πρωταθλήματος Γαλλίας. Στις 4 Ιανουαρίου 2017, αποχώρησε από τη Γερ-Τουλόν και εντάχθηκε στον Προμηθέα Πάτρας για το υπόλοιπο της σεζόν, καθώς αντικατέστησε τον Λάσαν Κρόμα.Στις 15 Ιουλίου 2017, εντάχθηκε στον ΠΑΟΚ της Α1 Εθνικής. Είχε κατά μέσο όρο 9,3 πόντους και 5,7 ριμπάουντ ανά αγώνα. Στις 19 Ιουλίου 2018, ο Τζόουνς εντάχθηκε στον τοπικό αντίπαλο, Άρη. Την 1η Ιουλίου 2019, αποχώρησε από την ομάδα. Το καλοκαίρι του 2019, ο Τζόουνς υπέγραψε αρχικά με την τρίτη του ελληνική ομάδα, τον Πανιώνιο, αλλά στις 10 Σεπτεμβρίου 2019 το συμβόλαιό του εξαγοράστηκε από τη γερμανική Μέντι Μπαϊρόιτ, η οποία συμμετείχε στο Europe Cup. Στις 14 Ιανουαρίου του 2020, υπέγραψε με τον Ιωνικό Νίκαιας. Στις 14 Φεβρουαρίου 2020, μετά από μόλις 3 αγώνες με τον Ιωνικό, όπου είχε κατά μέσο όρο 10,3 πόντους, 6 ριμπάουντ, 1 ασίστ και 1,7 κλέψιμο, αποχώρησε από την ομάδα και εντάχθηκε στη φινλανδική Καουχαγιόκι Κάρχου. μέχρι το τέλος της σεζόν. Προφίλ στο Eurobasket.com Προφίλ Basket League Ελλάδας (στα αγγλικά) Προφίλ Basket League Ελλάδας (στα ελληνικά) Robert Morris College Bio
Το Ηλεκτρικό Πρόβατο

Το Ηλεκτρικό Πρόβατο είναι μυθιστόρημα επιστημονικής φαντασίας του Αμερικανού συγγραφέα Φίλιπ Ντικ και εκδόθηκε το 1968. Στο βιβλίο βασίστηκε η ταινία Blade Runner (1982) καθώς και το sequel της, Blade Runner 2049 (2017).

 Η πλοκή περιστρέφεται γύρω από τον ντετέκτιβ επικηρυγμένων ανδροειδών Ρικ Ντέκαρντ σε ένα κόσμο μισο-κατεστραμμένο από πυρηνική καταστροφή όπου τα ζώα είναι σχεδόν εξαφανισμένα και θεωρούνται τρόπος για να αναδεικνύει κανείς τον πλούτο του. Ο Ντικ κάθε μέρα φροντίζει το δικό του ζώο το οποίο όμως είναι τεχνητό και ο μόνος τρόπος να αποκτήσει ένα πραγματικό είναι να κυνηγήσει μια νέα "απειλή" από κάποια ανδροειδή που έχουν προσωπική θέληση και μπορούν να επιτίθενται σε ανθρώπους. Πολυμέσα σχετικά με το θέμα Do Androids Dream of Electric Sheep? στο Wikimedia Commons
Φρανσουά Φιγιόν

Ο Φρανσουά Φιγιόν (François Fillon, Λε Μαν, 4 Μαρτίου 1954) είναι Γάλλος πολιτικός, πρωθυπουργός της Γαλλίας από τον Μάιο του 2007 έως το 2012. Είναι μέλος του δεξιού κόμματος Οι Ρεπουμπλικανοί και παλαιότερα ανήκε στην Ένωση για ένα Λαϊκό Κίνημα (Union pour un mouvement populaire - UMP), ενώ παράλληλα εθεωρείτο στενός συνεργάτης του Νικολά Σαρκοζί. Έχει διατελέσει Υπουργός Εργασίας στην κυβέρνηση του Ζαν-Πιέρ Ραφαρέν το 2002 και πραγματοποίησε αλλαγές που προκάλεσαν μεγάλες αντιδράσεις στον νόμο για το 35ωρο και στο συνταξιοδοτικό σύστημα. Έγινε Υπουργός Ανώτατης Εκπαίδευσης και Έρευνας το 2005 και πρότεινε νόμο για την εκπαίδευση, που επίσης συνάντησε την έντονη αντίδραση των εκπαιδευτικών και των μαθητών. Τον Μάιο του 2005 έμεινε έξω από τη νέα κυβέρνηση, του Ντομινίκ ντε Βιλπέν. Την ίδια χρονιά εκλέχτηκε Γερουσιαστής στον νομό Σαρτ, στην περιοχή του Λίγηρα. Η κυβέρνηση Φιγιόν έλαβε ψήφο εμπιστοσύνης, στις 3 Ιουλίου του 2007. Στις 28 Νοεμβρίου 2016 έλαβε το χρίσμα των Ρεπουμπλικανών για τις προεδρικές εκλογές του 2017.

 Η οικογένειά του κατάγεται από την περιοχή Σαρτέ. Γιος συμβολαιογράφου και διάσημης ιστορικού, ο Φιγιόν είναι παντρεμένος με την Penelope, ουαλικής καταγωγής, και έχουν πέντε παιδιά. Το 1972 απέκτησε τίτλο Baccalaureat στα Φιλοσοφικά Ρεύματα και το 1976 απέκτησε τίτλο Μάστερ στο Δημόσιο Δίκαιο, από το πανεπιστήμιο του Λε Μαν. Συνέχισε τις σπουδές του στο πανεπιστήμιο Ντεκάρτ, στο Παρίσι με DEA στο Δημόσιο Δίκαιο (1977) και στη συνέχεια στις Πολιτικές Επιστήμες. Εξελέγη βουλευτής στο διαμέρισμα Σαρτ (Sarthe) την περίοδο 1981-1993 (περίοδος κατά την οποία ήταν και αντιδήμαρχος (1981-83) και έπειτα δήμαρχος (1983-2001) της πόλης Σαμπλέ-συρ-Σαρτ (Sablé-sur-Sarthe) και το 1997-2002. Στις εκλογές του Ιουνίου του 2007 επανεξελέγη στην Εθνοσυνέλευση, ωστόσο εγκατέλειψε την έδρα του όταν διορίστηκε στην πρωθυπουργία.Από το 2005 ως το 2007 ήταν γερουσιαστής της Σαρτ. Χρημάτισε υπουργός Ανώτερης Εκπαίδευσης και Έρευνας (1993-95), Τύπου, Τεχνολογίας και Ταχυδρομείων (1995), Ταχυδρομείων, Τηλεπικοινωνιών και Διαστήματος (1995-97), Κοινωνικών Υποθέσεων, Εργασίας και Αλληλεγγύης (2002-04) και Εθνικής Παιδείας, Ανώτερης Εκπαίδευσης και Έρευνας (2004-05). Στις 17 Μαΐου 2007 ο Φιγιόν διορίστηκε πρωθυπουργός από τον πρόεδρο Νικολά Σαρκοζί. Μετά τις δημοτικές εκλογές του 2008 και τις ευρωεκλογές τον Ιούνιο του 2009 έγιναν αλλαγές στο κυβερνητικό σχήμα. Γραφείο Πρωθυπουργού - επίσημη ιστοσελίδα Συνέντευξη του Φιγιόν στη Le Figaro (Γαλλικά)
El Hormiguero

To El Hormiguero (προφορά: [el ormiˈɣeɾo], στα ελληνικά: «Η Μυρμηγκοφωλιά») είναι ισπανικό τηλεοπτικό πρόγραμμα των παραγωγών Gestmusic (2006-2008) και 7 y Acción (από το 2008) που προβλήθηκε για πρώτη φορά τον Σεπτέμβριο του 2006. Φιλοξενείται και παράγεται από τον σεναριογράφο Πάμπλο Μότος. Το σόου εκπεμπόταν στο κανάλι Cuatro μέχρι τον Ιούνιο του 2011 ενώ τώρα εκπέμπεται στο Antena 3. Η εκπομπή κέρδισε το βραβείο ψυχαγωγίας στην τελετή Rose d'Or του 2009.

 Το σόου βασίζεται στο ραδιοφωνικό πρόγραμμα No Somos Nadie («Δεν είμαστε κανένας»). Αυτό το πρόγραμμα συνέχισε μέχρι τον Ιούνιο του 2007, όταν ο Πάμπλο Μότος ανακοίνωσε ότι θα κάνει τις καθημερινές εκπομπές του El Hormiguero. Το No Somos Nadie επίστρεψε τον Σεπτέμβριο του 2007 με νέα ταλέντα, αφού τα περισσότερα ταλέντα της παλιάς εκπομπής ήταν μέρος της τηλεοπτικής εκπομπής. Τα τμήματα της εκπομπής περιελάμβαναν επιστημονικά πειράματα, όπως ένα αυτοκίνητο που τρέχει με φυτικά έλαια, θεραπείες απόλυσης, μια επίδειξη υπεραγωγιμότητας και διάφορες επιδείξεις χημικής αντίδρασης. Κάθε επεισόδιο περιλαμβάνει ένα σατιρικό ραπ, σχολιασμό των τρεχόντων γεγονότων και χιουμοριστικές φράσεις όπως μιλούν τα παιδιά. Άλλα τμήματα περιλαμβάνουν βήματα για τους θεατές να φυτέψουν δέντρα και το "El Kiosco", μια ενότητα από κριτικές περιοδικών. Η εκπομπή προβάλλει επίσης παρωδίες άλλων μέσων, τα οποία περιελάμβαναν το Back to the Future, το Pop Idol, το House M.D. και το Mission: Impossible. Κάθε επεισόδιο περιλαμβάνει έναν διάσημο επισκέπτη, συμπεριλαμβανομένων των Boris Izaguirre, David Bisbal, Alejandro Sanz, Paulina Rubio, και πολλών διεθνών διασημοτήτων όπως η Μάιλι Σάιρους, Σέρχιο Ντάλμα, Άσλεϊ Τίσντεϊλ ή Χιου Τζάκμαν. Ειδικοί καλεσμένοι στην εκπομπή συμμετέχουν μερικές φορές σε όλο το επεισόδιο, συμπεριλαμβανομένης της συμμετοχής στα διάφορα ακροβατικά και επιστημονικά πειράματα. Ορισμένες αλλαγές στην εκπομπή, συμπεριλαμβανομένων νέων τμημάτων, όπως ένα τμήμα κλήσης κάμερας web από τους θεατές, είχαν προγραμματιστεί για την επερχόμενη αλλαγή μορφής την τρίτη σεζόν, ωστόσο αυτό το τμήμα και μερικά άλλα όπως η εκπαίδευση άγριων πιθήκων καταργήθηκαν, λόγω του χρόνου που απαιτείται και του χαμηλού ενδιαφέροντος του κοινού. Επίσημος ιστότοπος
Η ελιά

Η ελιά (ισπανικά: El olivo) είναι ισπανική δραματική ταινία του 2016 σε σκηνοθεσία της Ιθίαρ Μπογιαΐν. Ήταν μία από της τρεις ταινίες που είχαν επιλεγεί για την πρόταση της Ισπανίας για την καλύτερη ξενόγλωσση ταινία στα 89α βραβεία Όσκαρ, όμως δεν επελέγη.

 Η Αλμα είναι ένα 20χρονο κορίτσι που αγαπάει τον παππού της, ο οποίος δεν έχει μιλήσει εδώ και χρόνια. Όταν ο παππούς αρνείται και να φάει, η κοπέλα αποφασίζει να ανακτήσει το αιωνόβιο δέντρο που η οικογένεια πώλησε ενάντια στη θέλησή του. Για να επιτύχει, πρέπει να υπολογίζει στον θείο της, θύμα της κρίσης, στον φίλο της Ράφα, και σε ολόκληρη την πόλη για να την βοηθήσει. Το πρόβλημα είναι να μάθει σε ποιο μέρος της Ευρώπης βρίσκεται η ελιά. Άννα Καστίγιο ως Άλμα Χαβιέ Γκουτιέρες ως Αλκατσόφα Πεπ Άμπρος ως Ράφα Μάνουελ Κουκάλα ως Ραμόν Μιγκέλ Άνχελ Αλαντρέν ως Λουίς Άνα Ισαμπέλ Μένα ως Σόλε Κάρμε Πλα ως Βανέσα
Ιερά Μητρόπολις Κυρηνείας

Η Ιερά Μητρόπολις Κυρηνείας, μετά από την Ιερά Αρχιεπισκοπή, είναι η 3η στη σειρά των Ιερών Μητροπόλεων της Εκκλησίας της Κύπρου. Η έδρα της είναι στην πόλη της Κερύνειας, αλλά μετά την τουρκική εισβολή του 1974 και την κατάληψη της πόλης, η Ιερά Μητρόπολις Κυρηνείας διαθέτει γραφεία στη Λευκωσία, στην περιοχή Αγλαντζιάς. Σημερινός Μητροπολίτης (από τις 10 Δεκεμβρίου 2011) είναι ο Πανιερώτατος Μητροπολίτης Κυρηνείας, Υπέρτιμος και Έξαρχος Λαπήθου και Καραβά κ. Χρυσόστομος (Παπαθωμάς).

 Ο Χριστιανισμός εξαπλώθηκε στη βόρεια Κύπρο την εποχή του αποστολικού κηρύγματος, κατά τον 1ο αιώνα από τους Αποστόλους Βαρνάβα και Παύλο. Πρώτος γνωστός σε μας Επίσκοπος Κυρηνείας υπήρξε ο Άγιος Θεόδοτος, Ομολογητής και Ιερομάρτυρας, τέλη του 3ου με αρχές του 4ου αιώνα. Το 1973 η Αρχιερατική Επαρχία Κυρηνείας, έδωσε ένα κομμάτι για τη δημιουργία της νεοσύστατης τότε Ιεράς Μητρόπολης Μόρφου, το οποίο κάλυπτε την περιοχή της Σολέας, δηλαδή και την αρχαία Επισκοπή Σόλων. Έκτοτε, τα όρια της Ιεράς Μητρόπολεως Κυρηνείας συμπίπτουν με τα σημερινά όρια της εξολοκλήρου κατεχόμενης Επαρχίας Κερύνειας περιλαμβάνοντας την αρχαία Επισκοπή Λαμπούσης, της οποίας στην νεώτερη ιστορία της ο Επίσκοπος Λαμπούσης ήταν βοηθός Επίσκοπος στον Μητροπολίτη Κυρηνείας. Η έδρα της Μητρόπολης βρίσκεται υπό κατοχή και η Μητρόπολη διατηρεί προσωρινώς γραφεία στη Λευκωσία. Συνεπώς, η Ιερά Μητρόπολη Κυρηνείας είναι η μοναδική εξολοκλήρου κατεχόμενη Μητρόπολη της Κύπρου. Μετά από νέα Συνοδική απόφαση, η οποία πάρθηκε το Νοέμβριο 2011, στην Ιερά Μητρόπολη Κυρηνείας δόθηκε η διοίκηση δύο χωριών σε έδαφος που ελέγχεται από την Κυπριακή Δημοκρατία: η Κοκκινοτριμιθιά και το Μάμμαρι. Το άλλοτε ποίμνιο της Μητροπόλεως από το 1974 μέχρι σήμερα συνεχίζει να βρίσκεται προσφυγοποιημένο, εκτοπισμένο και διασκορπισμένο σε όλο το ελεύθερο τμήμα της Κύπρου.
Ολλανδικό πρωτάθλημα ποδοσφαίρου ανδρών 2017-18

Το Ολλανδικό πρωτάθλημα ποδοσφαίρου ανδρών 2017-18 ή αλλιώς η Ερεντιβίζιε 2017-18 είναι το 62ο πρωτάθλημα της Ερεντιβίζιε. Το πρωτάθλημα ξεκίνησε στις 11 Αυγούστου 2017 και θα ολοκληρωθεί στις 6 Μαΐου 2018.

 Συνολικά 18 ομάδες θα αγωνιστούν στη σεζόν: οι πρώτες 15 ομάδες της περσινής σεζόν, 2 νικητές των Play Offs ανόδου/υποβιβασμού και η πρωταθλήτρια της Εέρστε Ντιβίζιε 2016-17. Τελευταία ενημέρωση: 6 Μαΐου 2018. Πηγή: Επίσημος Ιστότοπος^1 – Η Φέγενορντ προκρίθηκε στον 3ο προκριματικό γύρο του ΟΥΕΦΑ Γιουρόπα Λιγκ ως κυπελλούχος Ολλανδίας. Εδώ βλέπετε ποιοι παίκτες έχουν πετύχει τα περισσότερα γκολ στο πρωτάθλημα. Η Φίτεσε κέρδισε τη θέση στο Γιουρόπα Λιγκ. Αγωνίζονται 10 ομάδες, δύο από την Ερεντιβίζιε (17η-18η) και 8 από την Εέρστε Ντιβίζιε. Η Έμεν και η Ντε Χράαφσχαπ θα αγωνιστούν στην Ερεντιβίζιε 2018-19. Επίσημος Ιστότοπος Soccerway.com
Ολεξάντρα Κονόνοβα

Η Ολεξάντρα Μικολάιβνα Κονόνοβα (ουκρανικά: Олександра Миколаївна Кононова‎, γεννημένη στις 27 Φεβρουαρίου 1991) είναι Ουκρανή παραολυμπιακή σκιέρ. Κέρδισε τρία μετάλλια στους Παραολυμπιακούς Αγώνες του 2010 και έγινε η ουκρανική αθλητική προσωπικότητα της χρονιάς το 2010.

 Η Κονόνοβα γεννήθηκε στο Μπρόβαρι το 1991. Είχε μια πάθηση όταν ήταν μικρό παιδί, που είχε ως αποτέλεσμα το δεξί της χέρι να μην αναπτυχθεί τόσο καλά όσο το άλλο της χέρι. Η Κονόνοβα ήταν ορφανή και την μεγάλωσε η γιαγιά της. Όταν ήταν δέκα ετών συνάντησε μερικούς νέους, που χρησιμοποιούσαν πατίνια. Η Κονόνοβα προερχόταν από φτωχό υπόβαθρο, δεχόταν bullying λόγω της αναπηρίας της και θυμόταν ότι ήταν δυστυχισμένη. Ανακάλυψε ότι οι άνθρωποι, που είχε γνωρίσει στο πάρκο δεν ήταν πατινέρ αλλά μια ομάδα που εκπαιδεύονταν χρησιμοποιώντας πατίνια για σκι αντοχής. Αποφάσισε να ασχοληθεί με το άθλημα. Εκπαιδευόμενη με πατίνια κατά τη διάρκεια της άνοιξης και του καλοκαιριού, διαπίστωσε ότι η αναπηρία της δεν επηρέασε την ικανότητά της να πετύχει στο σκι και πέτυχε εθνικές θέσεις μέχρι τα δεκαοκτώ της. Ο πρώτος της εκπαιδευτής ήταν ο Ανατόλι Ζαντβινέγεφ. Όταν η Κονόνοβα ήταν δεκαεννέα ετών, επιλέχθηκε να ταξιδέψει από το σπίτι της στην περιφέρεια Κιέβου, για να εκπροσωπήσει τη χώρα της στους παραολυμπιακούς στον Καναδά. Ήταν μέλος μιας ουκρανικής ομάδας, που ήταν τέταρτη στους τελευταίους παραολυμπιακούς και ήλπιζε να βελτιώσει τη θέση της. Η Κονόνοβα κέρδισε ένα χρυσό μετάλλιο για την Ουκρανία στο όρθιο δίαθλο στους Παραολυμπιακούς αγώνες στο Βανκούβερ το 2010. Αγωνίστηκε στους αγώνες ως η σημερινή παγκόσμια πρωταθλήτρια. Η Κονόνοβα κέρδισε το καλύτερο ντεμπούτο στους αγώνες προσθέτοντας στα δεκαεννέα μετάλλια που πήρε η Ουκρανία στο Βανκούβερ. Κέρδισε τρία χρυσά μετάλλια και ένα ασημένιο μετάλλιο στους Παραολυμπιακούς Αγώνες του 2010 και έγινε η ουκρανική αθλητική προσωπικότητα της χρονιάς το 2010. Κέρδισε σημαντικό χρηματικό έπαθλο από την ουκρανική κυβέρνηση και θεωρείται ότι βοήθησε στην αλλαγή της στάσης του Ουκρανού απέναντι στην αναπηρία γενικά.Η Κονόνοβα συμμετείχε στο Παγκόσμιο Κύπελλο Σκανδιναβικού Δίαθλου IPC στο Βουοκάτι της Φινλανδίας το 2014. Την τελευταία μέρα του Παγκοσμίου Κυπέλλου ήταν η μόνη μη Ρωσίδα, που διεκδίκησε χρυσό μετάλλιο. Ήταν στην ουκρανική ομάδα δίαθλου στους Χειμερινούς Παραολυμπιακούς Αγώνες του Σότσι 2014. Κατέκτησε το χρυσό μετάλλιο στο γυναικείο αγώνα όρθιου διάθλου έξι χιλιομέτρων στο Παγκόσμιο Πρωτάθλημα Χειμερινών Αγών Ατόμων με Αναπηρία 2021, που πραγματοποιήθηκε στο Λίλεχαμερ της Νορβηγίας. Κέρδισε επίσης το χάλκινο μετάλλιο στο αγώνισμα των 10 χιλιομέτρων όρθιου διάθλου γυναικών. Πολυμέσα σχετικά με το θέμα Oleksandra Kononova στο Wikimedia Commons
Βλάχικη (Μογλενίτικη) γλώσσα

Η Βλάχικη (Μογλενίτικη) γλώσσα είναι μία γλώσσα που ομιλείται στην Ελλάδα στην ανατολική Αλμωπία (ή Μογλενά) του νομού Πέλλας (ανατολικά της Αριδαίας, βόρεια των Γιαννιτσών) και στη βόρειο Παιονία του νομού Κιλκίς, καθώς και σε μερικά χωριά του νότιου τμήματος της Βόρειας Μακεδονίας, κοντά στη Γευγελή. Στην διεθνή βιβλιογραφία είναι γνωστή σαν Meglenitic. Οι ομιλούντες τη γλώσσα δεν έχουν κάποιο όνομα για τη γλώσσα τους και αυτοπροσδιορίζονται ως Βλάχοι, ενώ στην ελληνική βιβλιογραφία ονομάζονται Βλάχοι ή Βλαχομογλενίτες.

 Είναι μία γλώσσα του ανατολικού κλάδου των λατινογενών γλωσσών. Η συγγενέστερη γλώσσα της είναι η Βλάχικη γλώσσα και η ρουμάνικη. Το γεγονός αυτό κάνει ορισμένους να πιστεύουν ότι οι γλώσσες αυτές, και ιδιαίτερα η βλάχικη και η μογλενίτικη βλάχικη, είναι απλώς διάλεκτοι της ίδιας γλώσσας. Οι περισσότεροι γλωσσολόγοι συμφωνούν ωστόσο ότι η κάθε μία αποτελεί ξεχωριστή λατινογενή γλώσσα. Σύμφωνα με την ερευνήτρια Μαρία Παπαγεωργίου από το Σκρα, η γλώσσα διατηρεί μέσω της προφορικής παράδοσης, ακέραια, έργα αρχαίων Ελλήνων ποιητών που δεν έχουν σωθεί, ως παραμύθια. Η γλώσσα ανήκει στο βαλκανικό γλωσσικό δεσμό. Η γλώσσα βρίσκεται σε κίνδυνο εξαφάνισης. Σύμφωνα με πρόσφατες (2002) εκτιμήσεις ομιλείται σήμερα από 3.000 άτομα στην Ελλάδα και από 2.000 άτομα στη Βόρεια Μακεδονία. Οι ομιλητές είναι τουλάχιστον δίγλωσσοι με βασική γλώσσα την Ελληνική ή και τη Βουλγάρικη/Σλαβομακεδονική γλώσσα. Δεν είναι επίσημη γλώσσα καμίας χώρας και, προφανώς, δε διδάσκεται. Σύμφωνα με ακόμη πιο πρόσφατες εκτιμήσεις οι ομιλητές έχουν μειωθεί ουσιωδώς και ανέρχονται περί τους 2.800 στο σύνολό τους. Εκτιμάται ότι προϊόντος του χρόνου, τουτέστιν μέσα στην προσεχή δεκαετία, θα έχει εκλείψει σχεδόν καθ' ολοκληρίαν. Βλάχικη γλώσσα Ανατολικές ρομανικές γλώσσες Λαϊκή Λατινική γλώσσα Γλώσσες της Ελλάδας Γλώσσες της Βόρειας Μακεδονίας Αστέριος Κουκουδης, Οι Ολύμπιοι Βλάχοι και τα Βλαχομογλενά, Εκδόσεις Ζήτρος, Θεσσαλονίκη, 2001 Δείγμα Βλαχομογλενίτικου ιδιώματος Περιγραφή της γλώσσας από το Ethnologue.com Χάρτης των περιοχών που μιλιόταν η γλώσσα στις αρχές του 20ου αιώνα Η προέλευση των Βλαχομογλενιτών
Χριστίνα της Ολλανδίας

Η Χριστίνα (ολλανδικά: Christina von Lippe, prinses von Nederland, 18 Φεβρουαρίου 1947 - 16 Αυγούστου 2019) από τον Οίκο του Λίππε ήταν πριγκίπισσα της Ολλανδίας και με τον γάμο της έγινε κυρία Πέρεθ υ Γκιγιέρμο.

 Η Μαρία Χριστίνα ήταν η τέταρτη κόρη του Βερνάρδου του Λίππε-Μπήστερφελτ και της Ιουλιανής της Ολλανδίας, κόρης του Ερρίκου του Μεκλεμβούργου-Σβερίν. Γεννήθηκε στο ανάκτορο Σουσντέκ στο Μπάαρν της Ολλανδίας. Διαζεύχθηκε το 1996. Απεβίωσε στο ανάκτορο Νόορνταϊντε της Χάγης σε ηλικία 72 ετών. Παντρεύτηκε το 1975 τον Χόρχε Πέρεθ υ Γκιγιέρμο (γενν. 1946) και είχε τέκνα: Μπερνάρντο (γενν. 1977). Νικολάς (γενν. 1979). Γιουλιάνα (γενν. 1981). Royal House of the Netherlands (Dutch) CBC Archives – A look at Princess Margriet's birth in Ottawa (from 1992).
Ευρωπαϊκή Αρχή Τραπεζών

Η Ευρωπαϊκή Αρχή Τραπεζών ( EBA ) είναι ρυθμιστική υπηρεσία της Ευρωπαϊκής Ένωσης με έδρα το Παρίσι. Οι δραστηριότητές της περιλαμβάνουν τη διεξαγωγή δοκιμών αντοχής στις ευρωπαϊκές τράπεζες για την αύξηση της διαφάνειας στο ευρωπαϊκό χρηματοπιστωτικό σύστημα και τον εντοπισμό αδυναμιών στις κεφαλαιακές δομές των τραπεζών. Η ΕΑΤ ιδρύθηκε την 1η Ιανουαρίου 2011, ημερομηνία κατά την οποία κληρονόμησε όλα τα καθήκοντα και τις ευθύνες της Επιτροπής Ευρωπαϊκών Αρχών Τραπεζικής Εποπτείας (CEBS). Ως επακόλουθο της προγραμματισμένης απόσυρσης του Ηνωμένου Βασιλείου από την ΕΕ, η Ευρωπαϊκή Επιτροπή εργάστηκε σε σχέδια για την έξοδο του Ευρωπαϊκού Οργανισμού Φαρμάκων (EBA) από το Ηνωμένο Βασίλειο, προκειμένου να διατηρηθεί στα υπόλοιπα κράτη μέλη της ΕΕ. Οι μελλοντικές κατοικίες θεωρούνται για τον οργανισμό ήταν στις Βρυξέλλες, Δουβλίνο, τη Φρανκφούρτη, το Λουξεμβούργο, το Παρίσι, την Πράγα, τη Βιέννη και Βαρσοβία . Στο τέλος, το Παρίσι επελέγη με κλήρωση για να στεγάσει την ΕΒΑ στις 18:40 CET τη Δευτέρα 20 Νοεμβρίου 2017.

 Η ΕΑΤ έχει την εξουσία να παρακάμπτει τις εθνικές ρυθμιστικές αρχές εάν δεν ρυθμίζει σωστά τις τράπεζες τους. Η ΕΑΤ είναι σε θέση να αποτρέψει το ρυθμιστικό αρμπιτράζ και πρέπει να επιτρέψει στις τράπεζες να ανταγωνίζονται δίκαια σε ολόκληρη την ΕΕ. Η ΕΑΑ θα αποτρέψει τον αγώνα δρόμου προς τα κάτω, επειδή οι τράπεζες που είναι εγκατεστημένες σε δικαιοδοσίες με λιγότερη ρύθμιση δεν θα έχουν πλέον ανταγωνιστικό πλεονέκτημα σε σύγκριση με τις τράπεζες που εδρεύουν σε δικαιοδοσίες με περισσότερους κανονισμούς, καθώς όλες οι τράπεζες θα πρέπει πλέον να συμμορφώνονται με το υψηλότερο πανευρωπαϊκό πρότυπο. Η κοινή υποβολή εκθέσεων (COREP) είναι το τυποποιημένο πλαίσιο αναφοράς που εκδίδει η ΕΑΤ για την υποβολή εκθέσεων για την οδηγία για τις κεφαλαιακές απαιτήσεις . Καλύπτει τους δείκτες πιστωτικού κινδύνου, κινδύνου αγοράς, λειτουργικού κινδύνου, ιδίων κεφαλαίων και κεφαλαιακής επάρκειας . Αυτό το πλαίσιο αναφοράς υιοθετήθηκε από σχεδόν 30 ευρωπαϊκές χώρες. Οι ρυθμισμένοι οργανισμοί υποχρεούνται περιοδικά να υποβάλλουν εκθέσεις COREP τόσο σε ατομική όσο και σε ενοποιημένη βάση, χρησιμοποιώντας το XBRL στις ταξινομήσεις αρχιτεκτονικής Eurofiling . Όλοι οι ρυθμιζόμενοι οργανισμοί στο Ηνωμένο Βασίλειο πρέπει να χρησιμοποιούν την COREP για να υποβάλλουν τις τακτικές εκθέσεις τους από την 1η Ιανουαρίου 2014 και μετά. Ευρωπαϊκή Κεντρική Τράπεζα
Διαγραφή Ταυτότητας

Το Boy Erased είναι αμερικανική ταινία του 2018 σε σκηνοθεσία και σενάριο του Τζόελ Έτζερτον. Βασίζεται στα απομνημονεύματα του Γκάραρντ Κόνλεϊ με τίτλο Boy Erased: A Memoir. Η πρεμιέρα της ταινίας πραγματοποιήθηκε σε ειδική προβολή κατά τη διάρκεια του Διεθνούς Φεστιβαλ Κινηματογράφου του Τορόντο.

 O Τζάρεντ Ίμονς ζει σε μία αμερικανική επαρχιακή πόλη και σε ηλικία 19 ετών κάνει coming out στους γονείς του. Τότε, αποφασίζουν να τον στείλουν να παρακολουθήσει ένα πρόγραμμα «θεραπείας της ομοφυλοφιλίας». Κατά τη διάρκεια της προγράμματος, ο Τζάρεντ συγκρούεται με τον επικεφαλής, Βίκτορ Σάικς. Λούκας Χέτζις ως Τζάρεντ Ίμονς Νικόλ Κίντμαν ως Νάνσι Ίμονς Ράσελ Κρόου ως Μάρσαλ Ίμονς Τζόελ Έτζερτον ως Βίκτορ Σάικς Μαντλίν Κλάιν ως Κλόε Τσέρι Τζόουνς ως Δρ. Μάλντουν Flea ως Μπράντον Ξαβιέ Ντολάν ως Τζον Τρόι Σιβάν ως Γκάρι Τζόι Άλγουιν ως Χένρι
Σωτήρος Παπαγιαννόπουλος

Ο Σωτήρος Παπαγιαννόπουλος ήταν αγωνιστής του αγώνα του 1821. Η καταγωγή του ήταν από το Βαλτεσινίκο της επαρχίας Καρύταινας. Είχε εγκατασταθεί έξω από την Πελοπόννησο, επέστρεψε όμως και ήταν πολύ ενθουσιώδης.

 Ο Σωτήρος Παπαγιαννόπουλος υπεράσπιζε την εξουσία του λαού και ήταν εναντίον της αριστοκρατίας και πήρε το μέρος του Υψηλάντη από την αρχή, όταν οι προύχοντες των Βέρβαινων δεν ήθελαν να του παραχωρήσουν την απόλυτη εξουσία. Όταν λοιπόν ο Παπαγιαννόπουλος επέβαλε την «οχλαγωγία» κόντεψε να γίνει εξέγερση και να σκοτώσουν τους προκρίτους της Πελοποννήσου, οι οποίοι είχαν συναθροιστεί στα Βέρβαινα για να υποδεχτούν τον Πρίγκηπα Υψηλάντη. Το κακό αποτράπηκε χάρις τον Θεόδωρου Κολοκοτρώνη που επενέβη και με πολλή επιτηδειότητα καθησύχασε τα πνεύματα, συμφιλιώθηκε με το πλήθος, έγινε αρχηγός του και ζήτησε από αυτούς να του υποσχεθούν να ησυχάσουν για να τους βγάλει λόγο, και αυτοί μετά ας αποφασίσουν τι θέλουν να κάνουν, και αυτός θα τους ακούσει. Ο λαός δέχτηκε, και ο Κολοκοτρώνης τους τράβηξε λίγο έξω από το χωριό, τους μίλησε, τους έφερε διάφορα παραδείγματα της εποχής και τελικά τους είπε, ότι και αυτός επιθυμεί να σκοτώσει τους προκρίτους, αλλά αυτό δεν θα ήταν πράξη αξιέπαινη στα μάτια του κόσμου όλης της Ευρώπης, γιατί όλοι θα έλεγαν, «να οι Έλληνες, δεν επαναστάτησαν για να σκοτώσουν τους Τούρκους. Επαναστάτησαν για να σκοτωθούν αναμεταξύ τους. Άρα δεν είναι άξιοι ελευθερίας.» Ο λαός πείσθηκε από τα λόγια του Κολοκοτρώνη, ησύχασαν και επέστρεψαν στα σπίτια τους. Φώτιος Χρυσανθόπουλος, επιμ. (1888). Βίοι Πελοποννησίων ανδρών και των εξώθεν εις την Πελοπόννησον ελθόντων κληρικών, στρατιωτικών και πολιτικών των αγωνισαμένων τον αγώνα της επαναστάσεως. Αθήνα: Σταύρος Ανδρόπουλος, Τυπογραφείο Π. Δ. Σακελλαρίου. Ανακτήθηκε στις 10 Απριλίου 2010.
Μίλαν Β΄ Ομπρένοβιτς

Ο Μίλαν Β΄, σερβικά Милан Обреновић (21 Οκτωβρίου 1819 - 8 Ιουλίου 1839) από τον Οίκο των Ομπρένοβιτς, ήταν πρίγκιπας της Σερβίας για 25 ημέρες του 1839.

 Ήταν ο πρωτότοκος γιος του Μίλος Ομπρένοβιτς, αλλά ήταν ασθενικός από μικρός και η υγεία του ήταν αδύναμη σε όλη τη ζωή του. Σπούδασε στην Ανώτερη Σχολή (σήμερα Πανεπιστήμιο) του Βελιγραδίου, όπου σπούδασε τα Γαλλικά και τα Γερμανικά. Όταν το 1830 η Σερβία έγινε αυτόνομη, κατέστη διάδοχος. Στις 13 Ιουνίου 1839 ο πατέρας του παραιτήθηκε υπέρ του Μίλαν Β'. Λόγω της ασθένειάς του, μάλλον δεν είχε συνείδηση του γεγονότος ότι ανέλαβε πρίγκιπας της Σερβίας· δεν εκδόθηκαν έγγραφα με το όνομά του. Απεβίωσε 25 ημέρες μετά στο Κραγκούγιεβατς, στις 8 Ιουλίου 1839 και τον διαδέχθηκε ο νεότερος αδελφός του Μιχάηλο. Ετάφη στο προάστειο Παλίλουλα του Βελιγραδίου και αργότερα μεταφέρθηκε στο ναό του αγίου Μάρκου στο κέντρο της πόλης. Lars Ulwencreutz (November 2013). Ulwencreutz's The Royal Families in Europe V. Lulu.com. pp. 128–. ISBN 978-1-304-58135-8. Πολυμέσα σχετικά με το θέμα Milan Obrenović II, Prince of Serbia στο Wikimedia Commons
Σεμπαστιάν Μπαρτολίνι

Ο Σεμπαστιάν Μπαρτολίνι (ισπανικά: Sebastián Bartolini), που γεννήθηκε την 1 Φεβρουαρίου του 1980 στο Άλβαρες της επαρχίας Σάντα Φέ, είναι Αργεντίνος επαγγελματίας ποδοσφαιριστής και αγωνίζεται για τον Απόλλωνα Σμύρνης.

 Ο Μπαρτολίνι υπέγραψε συμβόλαιο, το 2009, με τον Αστέρα Τρίπολης. Το καλοκαίρι του 2014 αποδεσμεύτηκε από την ομάδα της Τρίπολης και ακολούθως, στις 4 Αυγούστου της ίδιας χρονιάς, εντάχθηκε στο έμψυχο δυναμικό του Ηρακλή. http://soccernet-assets.espn.go.com/player/_/id/80089/sebastian-bartolini?cc=5739 http://www.transfermarkt.co.uk/en/sebastian-bartolini/profil/spieler_89278.html
Λόμπι Σταρς ΦΚ

Η Λόμπι Σταρς ΦΚ είναι μια ποδοσφαιρική ομάδα της Νιγηρίας. Συμμετέχει στην Nigerian Premier League. Ιδρύθηκε το 1981. Έδρα της ομάδας είναι το Abubakar Tafawa Balewa Stadium, χωρητικότητας 15000 θεατών. Έχει κατακτήσει 1 πρωτάθλημα (1999), ένα κύπελλο (2003) και ένα Σούπερ Καπ (1999).

 http://iorfaonline.blogspot.com/p/about-lobi-stars.html Lobi signs 16 players at www.ngrguardiannews.com, accessed 20 November 2012 Enyimba wins again at newswatchngr.com, accessed 3 January 2006. Iorfa vows to lift Lobi, as Board drops Kpakpor. Vanguard accessed 9 Nov. 2008 Lobi okays Dobrev, places 10 on transfer Lobi Stars to be privatised next month (goal.com) Nwankwo joins Lobi Stars The bizarre refereeing that nearly claimed lives at Aper Aku Stadium (Sunday Trust)
Γιόζεφ Ατίλα Μόρινγκ

Ο Γιόζεφ Ατίλα Μόρινγκ (γεν. στις 8 Οκτωβρίου 1968) είναι Ούγγρος εκπαιδευτικός και πολιτικός, μέλος της Εθνοσυνέλευσης (MP) για το Μπαλατονμπογκλάρ (Εκλογική περιφέρεια Somogy IV) από το 2006 έως το 2014, και για το Μάρκαλι (περιφέρεια Σόμογκι από την εκλογική περιφέρεια III). 2014. Υπήρξε επίσης μέλος του Κοινοβουλίου με το κόμμα του, το Φίντες, στην Περιφερειακή Λίστα της περιφέρειας Σόμογκι κατά το διάστημα μεταξύ 2002 και 2004.

 Ο Μόρινγκ διετέλεσε δήμαρχος του Σομογκιβάρ από το 1998 έως το 2014. Έγινε μέλος του Φίντες τον Δεκέμβριο του 1992. Ήταν επικεφαλής της τοπικής οργάνωσης του κόμματός του στο Σομογκιβάρ του μέχρι το 2002. Έγινε βουλευτής τον Δεκέμβριο του 2002, αντικαθιστώντας τον Κάρολι Σίτα, ο οποίος παραιτήθηκε από τη βουλευτική του έδρα. Ο Μόρινγκ πήρε μέρος στην Επιτροπή Ανθρωπίνων Δικαιωμάτων, Μειονοτήτων και Θρησκευτικών Υποθέσεων κατά το διάστημα μεταξύ 2003 και 2006. Εξελέγη βουλευτής του Μπαλατονμπογκλάρ κατά τις κοινοβουλευτικές εκλογές του 2006 ως υποψήφιος του κομματικού συνασπισμού Φίντες–KDNP. Εντάχθηκε στην κοινοβουλευτική ομάδα του Χριστιανοδημοκρατικού Λαϊκού Κόμματος της Ουγγαρίας. Εξελέγη ως ένας από τους γραμματείς της Εθνοσυνέλευσης τον Μάιο του 2006. Ο Μόρινγκ επανεξελέγη βουλευτής του Μπαλατονμπογκλάρ στις κοινοβουλευτικές εκλογές του 2010 . Έγινε μέλος της Επιτροπής Εθνικής Ασφαλείας τον Μάιο του 2010. Ήταν αντιπρόεδρος αυτής της ad hoc επιτροπής που συστάθηκε με σκοπό να διερευνήσει τη δραστηριότητα της Ένωσης Πολιτικής Φρουράς για ένα Καλύτερο Μέλλον στο Γκιονυόσπατα στις αρχές του 2011. Μετά τις βουλευτικές εκλογές του 2014, οι οποίες υιοθέτησαν τον νέο εκλογικό νόμο σύμφωνα με τον οποίο επανασχεδιάστηκαν οι εκλογικές περιφέρειες, ο Μόρινγκ εξελέγη βουλευτής του Μάρκαλι. Το 2021, ο Μόρινγκ, με τη βουλευτική του ιδιότητα, ενέργησε ως μεσολαβητής για την αγορά της ποδοσφαιρικής ομάδας Ούιπεστ με έδρα στη Βουδαπέστη από μια ομάδα Ούγγρων επενδυτών, αντίθετα με τις μέχρι τότε φήμες ότι η ομάδα θα περνούσε στην κυριότητα ξένων κεφαλαίων. Ο Μόρινγκ είναι ο ίδιος οπαδός της Ούιπεστ από την ηλικία των έξι ετών.
Κυβερνείο Γκίζας

To Κυβερνείο της Γκίζας (αραβικά : محافظة الجيزة Muhāfazat al-Dschīza) είναι διοικητική διαίρεση (Κυβερνείο) της Αιγύπτου με πρωτεύουσα την πόλη Γκίζα. Έχει πληθυσμό 6.272.571 κατοίκους κι έκταση 85.153 τ.χλμ..

 Είναι ένα από τα παλαιότερα κυβερνεία της Αιγύπτου. Στην απογραφή του 1913 είχε 460.080 κατοίκους και έκταση 1.031 τ.χλμ.. Στις απογραφές του 1937 και 1947 είχε 682.174 και 818.168 κατοίκους αντίστοιχα κι έκταση 1.059 τ.χλμ.. Το 2008 αποσπάστηκε από το κυβερνείο η Πόλη 6ης Οκτωβρίου για να δημιουργηθεί το Κυβερνείο 6ης Οκτωβρίου. Το 2012 το Κυβερνείο 6ης Οκτωβρίου καταργήθηκε και τα εδάφη προσαρτήθηκαν ξανά στο Κυβερνείο της Γκίζας. Πολυμέσα σχετικά με το θέμα Giza Governorate στο Wikimedia Commons
Συνεταιριστικές φοιτητικές κατοικίες

Οι συνεταιριστικές φοιτητικές κατοικίες (Student Co-op homes) είναι εθνικός συνεταιρισμός που λειτουργεί στο Ηνωμένο Βασίλειο με στόχο την προώθηση, τη διευκόλυνση και τον πολλαπλασιασμό των συνεταιριστικών φοιτητικών κατοικιών στη χώρα. Η δράση τους, διδάσκει στους νέους πώς να διαχειριστούν την ιδιοκτησία τους, να φροντίζουν τα οικονομικά τους και να δουλεύουν συλλογικά. Μέσω αυτού ενδυναμώνει η αυτοπεποίθηση των νέων, τους διδάσκονται δεξιότητες ζωής και γίνεται η εισαγωγή της επόμενης γενιάς στις πρακτικές και τις αρχές του συνεταιρισμού.

 Ο συνεταιρισμός οφείλει να καλεί τα μέλη του σε γενική συνέλευση σε διάστημα 6 μηνών από το τέλος του οικονομικού έτους. Αυτή αποτελεί την ετήσια γενική συνέλευση η οποία έχει τις ακόλουθες εργασίες όταν είναι απαραίτητο: παρουσιάζονται τα οικονομικά στοιχεία με παρουσία ελεγκτή, αν είναι απαραίτητο εκλέγεται το διοικητικό συμβούλιο ή ανακοινώνονται τα μέλη του αν είχαν προηγηθεί οι εκλογές πριν την συνέλευση τη διανομή του πλεονάσματος τη διεκπεραίωση οποιασδήποτε άλλης εργασίας συμπεριλαμβάνεται στην ατζέντα της συνέλευσης. Σκοπός τους είναι η εκπλήρωση της συνεταιριστικής λειτουργίας, τηρώντας τους διεθνείς αναγνωρισμένες αξίες και αρχές της συνεταιριστικής ιδιότητας όπως έχουν καθοριστεί από την Διεθνής Συνεταιριστική Συμμαχία. Η κύρια λειτουργία τους είναι η λειτουργία ως ένα μέσο για την απόκτηση ιδιοκτησίας η υποστήριξη των μελών στην απόκτηση πρόσβασης στη στέγαση στήριξη νέων και ήδη υπαρχόντων συνεταιριστικών κατοικιών με εκπαίδευση, παροχή συμβουλών επάνω στην ίδρυση και τη διαχείριση του συνεταιρισμού. Το όραμα τους είναι η δημιουργία ενός κινήματος φοιτητικού οικιστικού συνεταιρισμού που ευδοκιμεί σε σημείο που να περικόπτει την ιδιοκτησία του κερδοσκοπικού ιδιωτικού τομέα της αγοράς. Να ενδυναμώσει τους φοιτητές και να χτίσει μια δυνατή συνεταιριστική οικονομία. Ο συνεταιρισμός έχει τη δυνατότητα να δανειστεί από τα μέλη του και άλλους με προϋπόθεση ότι το ποσό δεν μπορεί να ξεπερνάει τις £100.000.000. Μπορεί να δεχθεί δωρεές και δάνεια χωρίς επιτόκιο ώστε να εκπληρώσει το σκοπό του αλλά δεν μπορεί να δεχθεί χρήματα σε κατάθεση. Το ενοίκιο που πληρώνει ο φοιτητής χρησιμοποιείται μόνο στην κάλυψη της συντήρησης του σπιτιού ( ενοικίαση, λογαριασμοί, επιδιορθώσεις κτλ.) και όχι προς όφελος των ιδιοκτητών. Οποιοδήποτε πλεόνασμα προκύπτει επενδύεται εκ νέου στο συνεταιρισμό με τον τρόπο που θα αποφασίσουν τα μέλη. Τυπικά, μπορεί να χρησιμοποιηθεί για την βελτίωση της απόδοσης της ενέργειας, την ανέγερση θερμοκηπίων ή την μετατροπή κάποιου οικοδομήματος σε κατοικήσιμο χώρο.
Νίνα Μπερμπέροβα

Η Νίνα Νικολάγεβνα Μπερμπέροβα (Ни́на Никола́евна Бербе́рова, 8 Αυγούστου 1901 - 26 Σεπτεμβρίου 1993) ήταν Ρωσίδα συγγραφέας. Εγκατέλειψε τη Ρωσία το 1922 και εγκαταστάθηκε στο Παρίσι το 1925. Το 1950 μετανάστευσε στις Ηνωμένες Πολιτείες Αμερικής και δίδαξε ρωσικά στο Πανεπιστήμιο Γέιλ και στο Πανεπιστήμιο Πρίνστον.

 Ο λακές κ’ η πόρνη - ελλην. μετάφραση Μαριού Σοφιανού (εκδ."ΡΟΕΣ"), 1987 Στη σκιά μιας άλλης (μυθιστόρημα, 1935) - ελλην. μετάφραση Μαριού Σοφιανού εκδ.("ΡΟΕΣ"), 1988 Αυτά τα γράμματα είναι δικά μου (αυτοβιογραφικό, 1972) - ελλην. μετάφραση Αγγ.Βερυκοκάκη-Αρτέμη, (εκδ. "ΝΕΑ ΣΥΝΟΡΑ"), 1992 Η σαγήνη - ελλην. μετάφραση Βάσω Νικολοπούλου και Νίκη Ντούζε (εκδ. "Ωκεανίδα", 1996) Τσαϊκόφσκι (1936, η πρώτη επίτομη βιογραφία του συνθέτη, που προκάλεσε πολλές συζητήσεις επειδή αναφερόταν απροκάλυπτα στην ομοφυλοφιλία του). Το βιβλίο κυκλοφορεί στα ελληνικά με τίτλο: Τσαϊκόβσκυ, Η ιστορία μιας μοναχικής ζωής, μετάφραση Γιώργος Πλουμπίδης, "Μουσαίο", 2009
Παγκόσμιο Πρωτάθλημα Ομάδων ROH

Το Παγκόσμιο Πρωτάθλημα Ομάδων ROH είναι ένας τίτλος επαγγελματικής πάλης, που ανήκει στην εταιρεία Ring of Honor. Ο τίτλος είναι διεκδικήσιμος μόνο σε αγώνες επαγγελματικής πάλης, απο διμερείς ομάδες παλαιστών.

 Η ημερομηνία ίδρυσης του τίτλου είναι στις 21 Σεπτεμβρίου 2002. Αφορά την κατηγορία των ομάδων της επαγγελματικής πάλης, και οι αγώνες έχουν απλούς κανόνες του είδους. Περισσότερες Κατακτήσεις: Τζέι Μπρίσκο & Μαρκ Μπρίσκο Μεγαλύτερη θητεία: Κρις Χίροου & Κλάουντιο Καστανιόλι (363 μέρες) Μικρότερη θητεία: Νταν Μαφ & Μπι Τζέι Γουίτμερ (λιγότερό από 1 μέρα) https://web.archive.org/web/20160605091654/http://rohwrestling.com/wrestlers/champions
Κοινότητα Δάφνης Σερρών

Η κοινότητα Δάφνης ήταν κοινότητα του νομού Σερρών. Λειτούργησε μέχρι το 1998 οπότε καταργήθηκε με την εφαρμογή του σχεδίου Καποδίστριας και εντάχθηκε στον Δήμο Αχινού. Περιλάμβανε και τον οικισμό Ορέσκεια.Συστάθηκε το 1920 αρχικά με την ονομασία Κοινότητα Εζιόβης. Στη συνέχεια μετονομάστηκε αρχικά σε κοινότητα Νεροπλάτανου και τελικά σε κοινότητα Δάφνης. Για ένα μικρό διάστημα την περίοδο 1941-42 εντάχθηκε στον νομό Θεσσαλονίκης αλλά στη συνέχεια επανήλθε στον νομό Σερρών. Διατηρήθηκε μέχρι το 1998 οπότε καταργήθηκε

 Σε τραπεζοειδές ύψωμα, που βρίσκεται λίγο ανατολικότερα από το χωριό, έχουν εντοπιστεί τα ίχνη ενός αρχαίου οικισμού της Βισαλτίας, που είχε ακμάσει κατά την ελληνιστική και ρωμαϊκή εποχή. Στο ύψωμα έχουν βρεθεί αρχαία αγγεία, πολυάριθμα όστρακα αγγείων και νομίσματα διαφόρων πόλεων και περιόδων. Επίσης, στη θέση του κοντινού οικισμού της Ορέσκειας, όπου επισημάνθηκαν θεμέλια αρχαίων κτηρίων και αποκομίστηκαν διάφορα αρχαιολογικά ευρήματα και επιγραφές, τοποθετείται το ομώνυμο αρχαίο πόλισμα της Βισαλτίας, που το εθνικό όνομα των κατοίκων του («Ορεσκίων») αναφέρεται σε αρχαία νομίσματα και το οποίο είχε ακμάσει από τα αρχαϊκά ως τα ρωμαϊκά χρόνια. Στα μέσα του 15ου αιώνα αποτέλεσε τόπο διαμονής της Σέρβας πριγκήπισσας Μάρας Βράνκοβιτς, κόρης του Σέρβου άρχοντα Γεωργίου Βράνκοβιτς, συζύγου του σουλτάνου Μουράτ Β' και θείας του Γεωργίου Καστριώτη - Σκεντέρμπεη. Σώζονται μέχρι σήμερα κοντά στο χωριό Δάφνη τα ερείπια του λεγόμενου "Πύργου της Μάρας".
Ντίνσλακεν

Το Ντίνσλακεν (γερμανικά: Dinslaken) είναι πόλη της Γερμανίας. Βρίσκεται στο βορειοδυτικό μέρος της κοιλάδας του Ρουρ, στο ομόσπονδο κρατίδιο της Βόρειας Ρηνανίας-Βεστφαλίας. Διοικητικά ανήκει στην περιφέρεια Ντίσελντορφ.

 Το Ντίνσλακεν έχει περίπου ίδια απόσταση (13 χλμ.) από τις πόλεις Όμπερχαουζεν στα νοτιοανατολικά και το Βέζελ στα βορειοδυτικά. Η συνολική έκταση της πόλης ανέρχεται στα 48 τ.χλμ.. Επεκτείνεται 8,5 χλμ. από βορρά στο νότο και 12,4 χλμ. από την ανατολή στη δύση. Το ανώτατο σημείο βρίσκεται στα 113 μ. και το χαμηλότερο στα 20,5 μ. άνω της θάλασσας. Η έκταση της πόλης διαιρείται σε έξι περιοχές. Eppinghoven Hiesfeld Innenstadt Dinslaken-Lohberg Bruch Averbruch Επίσημη ιστοσελίδα
Ντολόρες της Αυστρίας

H Ντολόρες, (γερμ. Dolores Erzherzogin von Österreich-Toskana von Habsburg-Lothringen, 5 Μαΐου 1891 - 10 Απριλίου 1974) από τον Οίκο των Αψβούργων-Λωρραίνης ήταν κόρη του αρχιδούκα της Αυστρίας-Τοσκάνης.

 Η Μαρία ντε λος Ντολόρες Βεατρίκη Καρολίνα Λευκή Λεοπολδίνα ήταν η πρώτη κόρη του Λεοπόλδου Σαλβαδόρ, αρχιδούκα της Αυστρίας-Τοσκάνης, και της Λευκής των Βουρβόνων-Ισπανίας, κόρης του Κάρλος, δούκα της Μαδρίτης. Γεννήθηκε στο Λέμπεργκ της Αυστρίας. Ο πάππος της, Κάρλος, ήταν διεκδικητής του θρόνου της Ισπανίας. Η Ντολόρες μεγάλωσε κατά την τελευταία περίοδο της Αυστρο-Ουγγρικής αυτοκρατορίας και σπούδασε με μεγαλείο. Ο πατέρας της ήταν στρατιωτικός και εφευρέτης, με έναν αριθμό ευρεσιτεχνιών στο όνομά του. Οι πρόγονοι του Λεοπόλδου Σαλβαδόρ ήταν ηγεμόνες της Αυστρίας, της Τοσκάνης και των Δύο Σικελιών, ενώ οι πρόγονοι της Λευκής ήταν ηγεμόνες της Ισπανίας, της Πάρμας και της Γαλλίας. Η μητέρα της ήταν η κυρίαρχη δύναμη στο σπίτι, το οποίο ήταν πολυπολιτισμικό. Harding, Bertita. Lost Waltz: A Story of Exile. Bobbs-Merrill, 1944. ASIN: B0007DXCLY McIntosh, David. The Unknown Habsburgs. Rosvall Royal Books, 2000, ISBN 91-973978-0-6 Mateos Sainz de Medrano, Ricardo. An Unconventional Family. Royalty Digest N 37 July 1994.
Άντζου

Το Άντζου-σι ή η πόλη Άντζου είναι μια πόλη στην Πιόνγαναμ-ντο (επαρχία Νότιας Πιόνγαν) της Βόρειας Κορέας και βρίσκεται στις συντεταγμένες 39.62°N 125.66°E﻿ / 39.62; 125.66. Ο πληθυσμός της ήταν 240,117 κάτοικοι το 2008. Ο ποταμός Τσόνγκτσον περνάει από το Άντζου.

 Το Άντζου-σι διαιρείται σε 20 ντονγκ (γειτονιές) και 22 ρι (χωριά): Το Άντζου έχει κοντά ένα μεγάλο κοίτασμα ανθρακίτη, και έχει μια από τις μεγαλύτερες εγκαταστάσεις παραγωγής κάρβουνου στην χώρα. Το κοίτασμα έχει πάνω από 130 εκατομμύρια μετρικούς τόνους άνθρακα. Το Νάμχουνγκ-ντονγκ είναι η τοποθεσία του νέου χημικού Συγκροτήματος Νάμχουνγκ, μια από τις πιο σημαντικές χημικές εγκαταστάσεις στη χώρα. Το Άντζου εξυπηρετείται από αρκετούς σταθμούς στις γραμμές Πιόνγουι και Γκέτσον στον κορεατικό Κρατικό Σιδηρόδρομο. Λίστα με τις πόλεις στη Βόρεια Κορέα Dormels, Rainer. Η βόρεια Κορέα είναι Πόλεις: Βιομηχανικές εγκαταστάσεις, εσωτερικές δομές και χαρακτηρισμός. Jimoondang, 2014. ISBN 978-89-6297-167-5 Πόλη του προφίλ των Αντζού
554 Περάγα

Η Περάγα (Peraga) είναι ένας μεγάλος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 8,97. Ανακαλύφθηκε το 1905 από τον Γερμανό αστρονόμο Πάουλ Γκετζ, που παρατηρούσε από τη Χαϊδελβέργη, και πήρε το όνομά της από το όνομα μιας πόλεως της Ιταλίας.

 Οι διαστάσεις της Περάγας εκτιμώνται σε 118 επί 100 περίπου χιλιόμετρα (από επιπροσθήσεις) ή 95,9 χιλιόμετρα (από δεδομένα του IRAS). Ο φασματικός τύπος της είναι Ch, ενώ το άλβεδό της είναι 0,050. Η Περάγα περιστρέφεται γύρω από τον εαυτό της μία φορά κάθε 13 ώρες και 38 λεπτά. Τροχιά από το JPL (Java) / Εφημερίδα
Μπίμα

Η Μπίμα (ινδονησιακά: Kota Bima) είναι πόλη στην ανατολική ακτή του νησιού Σουμπάουα στην επαρχία της κεντρικής Ινδονησίας Δυτική Νούσα Τενγκάρα. Είναι η μεγαλύτερη πόλη στο νησί Σουμπάουα, με πληθυσμό 142.443 κατοίκων στην απογραφή του 2010, αλλά η τελευταία επίσημη εκτίμηση (τον Ιανουάριο του 2014) είναι 148.984 κάτοικοι. Είναι χωριστή, αλλά περιβάλλεται από την παρακείμενη Περιφέρεια της Μπίμα, η οποία είχε πληθυσμό 407.636 κατοίκων στην απογραφή του 2010. Οι κάτοικοι της Μπίμα και ολόκληρης της ανατολικής πλευράς του Σουμπάουα μιλούν τη γλώσσα μπίμα (ινδονησιακά: Bahasa Bima, μπίμα: Nggahi Mbojo). Από το 1620 έως το 1958 ήταν η πρωτεύουσα του Σουλτανάτου Μπίμα. Στη σύγχρονη εποχή, η Μπίμα είναι ο μεγαλύτερος περιφερειακός και οικονομικός κόμβος του Ανατολικού Σουμπάουα με μετανάστες από άλλα μέρη της Ινδονησίας, ιδίως την Ιάβα, το Μπάλι και το Λομπόκ. Έχει μια κεντρική εμπορική ζώνη στο κέντρο της πόλης. Στην πόλη βρίσκεται το τέμενος Σουλτάν Σαλαχουντίν και το μουσείο Σουλτάν Σαλαχουντίν. Συνδέεται με επαρχιακό δρόμο προς Ντόμπου και Σάπε.

 Η πόλη βρίσκεται στην ανατολική ακτή του κόλπου Μπίμα. Παραδοσιακά, η Μπίμα ήταν μια πόλη λιμάνι, που συνδέεται με άλλες λιμενικές πόλεις στην Ανατολική Ινδονησία, όπως η Μακασάρ και η Τερνάτε, καθώς και με τα λιμάνια σε Λομπόκ, Μπάλι και Ανατολική Ιάβα. Η Μπίμα έχει ένα κλίμα τροπικής σαβάνας (Aw) με μέτριες έως μικρές βροχοπτώσεις από Απρίλιο έως Νοέμβριο και ισχυρές βροχοπτώσεις από Δεκέμβριο έως Μάρτιο. Η πλειοψηφία του πληθυσμού στην Μπίμα είναι Μουσουλμάνοι, οι οποίοι αποτελούν περίπου το 97,38%, και οι υπόλοιποι είναι Προτεστάντες 0,89%, Καθολικοί Χριστιανοί 0,62%, και Ινδουιστές και Βουδιστές περίπου 1,11%. Η Μπίμα ήταν κάποτε ένα από τα τέσσερα σουλτανάτα στο νησί Σουμπάουα. Από τον 17ο έως τον 20ο αιώνα, ήταν η πρωτεύουσα του Σουλτανάτου Μπίμα και φιλοξενεί ένα παλιό ανάκτορο των ηγεμόνων της πόλης. Η Μπίμα έχει πολλούς γνωστούς τουριστικούς προορισμούς, όπως το όρος Ταμπόρα, τη λίμνη Άνα Φάρι (Λίμνη των Αγγέλων) και το νησί Σατόντα. Υπάρχουν πολλές λευκές αμμουδιές τόσο στο βόρειο όσο και στο νότιο τμήμα της Μπίμα. Η πόλη διαθέτει μέτρια τουριστικά καταλύματα, όπως ξενοδοχεία ενός αστέρα και μερικά εστιατόρια. Αλόρ Σετάρ, Μαλαισία Επίσημος ιστότοπος Hägerdal, Hans (2017), Held's History of Sumbawa . Άμστερνταμ: Πανεπιστημιακός Τύπος του Άμστερνταμ. Αρχειοθετήθηκε 2019-12-22 στο Wayback Machine.
The World of the Married

Το The World of the Married είναι μια τηλεοπτική σειρά της Νότιας Κορέας του 2020 με πρωταγωνιστές τους Kim Hee-ae, Park Hae-joon και Han So-hee. Αφηγείται μια ιστορία ενός παντρεμένου ζευγαριού του οποίου η προδοσία μεταξύ τους οδηγεί σε μια ανατροπή εκδίκησης, θλίψης και θεραπείας. Η σειρά βασίζεται στην επιτυχημένη δραματική σειρά του BBC One, Doctor Foster, με πρωταγωνιστή τη Suranne Jones στον ρόλο του τίτλου. Προβλήθηκε στο JTBC τις Παρασκευές και τα Σάββατα στις 10:50 (KST) χρονοδιάγραμμα από τις 27 Μαρτίου έως τις 16 Μαΐου 2020.

 Η Ji Sun-woo (Kim Hee-ae) είναι σεβαστός γιατρός οικογενειακής ιατρικής και αναπληρωτής διευθυντής στο Family Love Hospital. Είναι παντρεμένη με τον Lee Tae-oh (Park Hae-joon), με τον οποίο έχει έναν έφηβο γιο, τον Lee Joon-young (Jeon Jin-seo). Η Sun-woo φαίνεται να έχει τα πάντα, από μια επιτυχημένη καριέρα έως μια ευτυχισμένη οικογένεια, αλλά χωρίς να την γνωρίζει, προδίδεται από τον άντρα και τους φίλους της. Εν τω μεταξύ, ο Tae-oh ονειρεύεται να γίνει διάσημος σκηνοθέτης ταινιών. Διαχειρίζεται μια μικρή εταιρεία ψυχαγωγίας και κινηματογράφου με την υποστήριξη της συζύγου του. Παρόλο που αγαπά και φροντίζει τη σύζυγό του, ο Tae-oh μπαίνει σε μια επικίνδυνη θέση με μια εξωσυζυγική υπόθεση. Kim Hee-ae ως Ji Sun-woo Park Hae-joon ως Lee Tae-oh Han So-hee ως Yeo Da-kyung Park Sun-young ως Go Ye-rhyme Kim Young-min ως Son Je-hyuk Chae Gook-hee ως Sul Myung-sook Lee Geung-young ως Yeo Byung-gyu Kim Sun-kyung ως Uhm Hyo-jung Jeon Jin-seo ως Lee Joon-young Shim Eun-woo ως Min Hyun-seo
Αγνή της Αυστρίας (1322-1392)

Η Αγνή, γερμ. Agnes von Habsburg (1322 - 2 Φεβρουαρίου 1392) από τον Οίκο των Αψβούργων ήταν κόρη του δούκα της Αυστρίας και με τον γάμο της έγινε δούκισσα της Σβιντνίτσα.

 Ήταν η δεύτερη κόρη του Λεοπόλδου Α΄ δούκα της Αυστρίας & Στυρίας και της Αικατερίνης, κόρης του Αμεδαίου Ε΄ κόμη της Σαωοΐας. Ετεροθαλής αδελφός της Αικατερίνης ήταν ο Αίμων, σύζυγος της Γιολάντας Παλαιολογίνας του Μομφερράτου. Όταν απεβίωσε ο σύζυγος της Αγνής, αυτή κράτησε τις περιοχές Σβιντνίτσα, Γιάβορ και Λβόβεκ, που μετά το τέλος της ενσωματώθηκαν στη Βοημία από τον Βεντσεσλάβο Δ΄ της Βοημίας. Παντρεύτηκε το 1338 τον Μπόλκο Β΄ τον Μικρό, δούκα της Σβιντνίτσα, Γιάβορ, Λβόβεκ, Λουσατίας, Μπρεγκ, Ολάβα και είχε τέκνα: Ελισάβετ απεβ. 1407 Μπόλκο, απεβ. 9 ετών. Marek, Miroslav. "Complete Genealogy of the House of Habsburg". Genealogy.EU
Σημαία του Μολίζε

Η σημαία του Μολίζε είναι μία σημαία που χρησιμοποιείται αποκλειστικά από την ιταλική περιφέρεια του Μολίζε. Άρχισε να χρησιμοποιείται πρώτα κατά τη δεκαετία του 1980, αλλά σε μία πρώιμη μορφή της, που στερούνταν κόκκινου χρώματος στο έμβλημα. Η τωρινή μορφή σχεδιάστηκε το 1995.

 Η σημαία εισήχθη κατά τη δεκαετία του 1980. Αρχικά η σημαία είχε μόνο δύο χρώματα: το λευκό και το μπλε, με το εθνόσημο να στερείται κόκκινου χρώματος. Η έκδοση με το εθνόσημο στα πραγματικά του χρώματα (κόκκινο και ασημί) δημιουργήθηκε το 1995 για να ανταποκριθεί στο αίτημα του Προέδρου της Δημοκρατίας, Όσκαρ Λουίτζι Σκάλφαρο, ο οποίος στις 4 Νοεμβρίου του ίδιου έτους, θέλησε να επιδείξει όλες τις σημαίες των περιφερειών της Ιταλίας στο Παλάτσο ντελ Κουιρινάλε. Η σημαία του Μολίζε έχει αναλογία πλευρών 2:3. Διαθέτει ένα γαλάζιο πεδίο, στο οποίο βρίσκεται τοποθετημένο και το επίσημο εθνόσημο της περιφέρειας αυτής, με κόκκινο και ασημί χρώμα. Από κάτω υπάρχει γραμμένη η φράση REGIONE MOLISE ("Περιφέρεια Μολίζε"). Στον παρακάτω πίνακα φαίνονται αναλυτικότερα τα δύο χρώματα που εμφανίζονται στη σημαία: το λευκό και το μπλε, στις κατάλληλες αποχρώσεις. Παρουσιάζονται δύο διαφορετικοί τρόποι περιγραφής: το δεκαεξαδικό (HEX), και το RGB. Έτσι: Η συγκεκριμένη σημαία αποτελούσε την επίσημη σημαία του Μολίζε πριν το 1995. Παρατηρούμε πως κυριαρχεί ένα μπλε πεδίο, στο οποίο βρίσκεται τοποθετημένο το εθνόσημο της περιφέρειας, αυτή τη φορά μόνο σε λευκό χρώμα. Από κάτω, είναι γραμμένη η φράση REGIONE MOLISE ("Περιφέρεια Μολίζε"). Στον παρακάτω πίνακα φαίνονται αναλυτικότερα τα δύο χρώματα που εμφανίζονται στη σημαία: το λευκό και το μπλε, στις κατάλληλες αποχρώσεις. Παρουσιάζονται δύο διαφορετικοί τρόποι περιγραφής: το δεκαεξαδικό (HEX), και το RGB. Έτσι:
Καμίλα Λιτσφίνκο

Η Καμίλα Λιτσφίνκο (πολωνικά: Kamila Lićwinko, το γένος Στεπάνιουκ [Stepaniuk]) (γενν. 22 Μαρτίου 1986) είναι Πολωνή πρώην αθλήτρια του στίβου, η οποία ειδικευόταν στο άλμα εις ύψος.

 Οι ατομικές καλύτερές της επιδόσεις ήταν 1,99 μέτρο σε ανοιχτό στίβο (2013, 2015, 2016) και 2,02 μέτρα σε κλειστό στίβο (2015). Και οι δύο επιδόσεις είναι τρέχοντα πολωνικά εθνικά ρεκόρ. Κέρδισε το χρυσό μετάλλιο στο Παγκόσμιο Πρωτάθλημα Κλειστού Στίβου του 2014, σε ισοβαθμία με την Μαρία Κούχινα.Το 2015, τερμάτισε 4η στο Παγκόσμιο Πρωτάθλημα με άλμα 1,99 μ., ισοφαρίζοντας το δικό της εθνικό ρεκόρ. Η Ρωσίδα Μαρία Κούχινα πήρε το χρυσό (2,01 μ.), η Κροάτισσα Μπλάνκα Βλάσιτς το αργυρό (2,01 μ.) και η συμπατριώτισσά της Κούχινα, Άννα Τσιτσέροβα, το χάλκινο (2,01 μ.). Τον Μάρτιο του 2016, δεν μπόρεσε να διατηρήσει τον παγκόσμιο τίτλο της στον κλειστό στίβο, παίρνοντας το χάλκινο μετάλλιο, πίσω από την Αμερικανίδα Βάστι Κάνιγκχαμ (χρυσό) και την Ισπανίδα Ρουθ Μπεϊτία (αργυρό). Στις 18 Ιουνίου, η Λιτσφίνκο έκανε άλμα, που αποτελούσε κορυφαίο της χρονιάς, στο 1,99 μ., στο Στσέτσιν, πριν κάνει τρεις άκυρες προσπάθειας στα 2,01 μ. Ως αρχηγός της πολωνικής ομάδας, κέρδισε το χρυσό μετάλλιο στο Ευρωπαϊκό Ομαδικό Πρωτάθλημα Στίβου του 2021. Το 2013 παντρεύτηκε τον Μίχαου Λιτσφίνκο, ο οποίος ήταν και προπονητής της. Στις 12 Φεβρουαρίου 2015, της απονεμήθηκε ο Χρυσός Σταυρός της Αξίας από τον Πρόεδρο Μπρονίσουαφ Κομορόφσκι. Τον Φεβρουάριο του 2018 ανακοίνωσε την αναστολή της καριέρας της λόγω εγκυμοσύνης. 2015 Χρυσός Σταυρός της Αξίας Καμίλα Λιτσφίνκο στην World Athletics Καμίλα Λιτσφίνκο στην Πολωνική Ομοσπονδία Στίβου (πολωνικά)
Συνοικία Εράτι

Το Εράτι (πορτογαλικά: Balama) ή Ναμαπα-Εράτι (Namapa-Eráti) είναι μια συνοικία της Επαρχίας Ναμπούλα της Μοζαμβίκης. Πρωτεύουσα είναι η Ναμάπα. Έχει έκταση 5.671 τ.χλμ. και πληθυσμό 210.239 κατοίκων το 2005.

 Το Εράτι συνορεύει στα βόρεια Συνοικία Τσιούρε της επαρχίας Κάμπο Ντελγκάντο, στα δυτικά με τη Συνοικία Μεκουμπούρι, στα νότια με τις Μουεάτε και Νακαρόα και στα ανατολικά με τη Συνοικία Μέμπα. Έχει συνολική έκταση 5.671 τ.χλμ.. Το Εράτι το 2005 είχε 210.239 κατοίκους με πυκνότητα πληθυσμού 37.1 κατοίκους ανά χιλιόμετρο. Το Εράτι διαιρείται σε 3 υποσυνοικίες και 6 περιοχές. Οιπρωτεύουσες των υποσυνοικιών είναι με μαύρα γράμματα. Οι υποσυνοικίες και οι περιοχές αυτές είναι οι εξής: Υποσυνοικία Αλούα Αλούα Σαμόρα Μάτσελ Υποσυνοικία Ναμάπα-Εράτι Ναμάπα Οδινέπα Υποσυνοικία Ναμιρόα Ναμιρόα Μουανόνα Οι κυριότερες πόλεις του Εράτι είναι οι εξής: Αλούα Σαμόρα Μάτσελ Ναμάπα-Εράτι Οδινέπα Ναμιρόα Μουανόνα Συνοικίες της Μοζαμβίκης District profile (PDF) (Πορτογαλικά)